عراق اور سعودیہ کے طلاب آیت الله بشیر نجفی کے ہاتھوں معمم ہوئے

رسا نیوز ایجنسی - عراق اور سعودیہ عربیہ کے حوزات علمیہ کے طلاب کا ایک گروہ حضرت آیت الله شیخ بشیر نجفی کے ہاتھوں معمم ہوا ۔

خبر کا کوڈ: ۹۲۲۲

تاریخ: ۰۴ تير ۲۰۱۶ - ۱۴:۴۶

رسا نیوز ایجنسی کے رپورٹر کی عراق سے رپورٹ کے مطابق، مراجع تقلید عراق میں سے حضرت آیت الله شیخ بشیر نجفی نے گذشتہ روز عراق اور سعودیہ عربیہ کے حوزات علمیہ کے طلاب کے سر پر عمامہ رکھا ۔

انہوں نے اس پروگرام میں سیرت حضرت زهرا (س) کی جانب اشارہ کیا اور کہا: حضرت فاطمہ (س) مکمل انسان کا کھلا مصداق ہیں لھذا ہمیں زندگی کے تمام گوشے میں اپ کو اپنا اسوہ قرار دینا چاہئے کیوں کہ آپ کی پیروی دنیا و آخرت میں کامیابی و کامرانی کا باعث ہے ۔

اس مرجع تقلید نے حوزہ علمیہ نجف اشرف کو دنیا کے حوزات کی بنیاد و آغوش شمار کیا اور کہا: حوزه علمیہ نجف اشرف نے لا تعداد عالم، فقیہ، مفکر اور اندیشمند پیدا کئے ہیں کہ جو ملت اسلامیہ اور شیعوں کے لئے باعث فخر ہے ۔

اس پروگرام کے بعد عراق اور سعودیہ عربیہ کے حوزات علمیہ کے طلاب کا ایک گروہ حضرت آیت الله شیخ بشیر نجفی کے ہاتھوں معمم ہوا ۔